rejauldu/bengali-wikipedia huggingface dataset:
গাটওয়ালা বন্যপ্রাণী উদ্যান পাকিস্তানের পাঞ্জাবের ফয়সালাবাদের গাটওয়ালা শহরে অবস্থিত একটি বন্যপ্রাণী উদ্যান, উদ্ভিদ উদ্যান এবং প্রজনন কেন্দ্র। এটি খুরিয়ানওয়ালার কাছে এবং লাহোর চিড়িয়াখানা থেকে ১৪০ কিলোমিটার (৮৭ মাইল) দূরে অবস্থিত।  এটি ফয়সালাবাদের বৃহত্তম উদ্যান। গাটওয়ালা অরণ্য উদ্যান ১০০ কিলোমিটার২ এর একটি বিশাল প্রাঙ্গণ যাতে পাকিস্তান সরকারের বন মন্ত্রণালয়ের বন এলাকা, উদ্যান, হ্রদ এবং প্রশাসনিক ভবন রয়েছে। এটি শিখুপুরা রোড/লাহোর রোডে অবস্থিত, ক্লক টাওয়ার থেকে এর দূরত্ব প্রায় ২০ কিলোমিটার। এটি ফয়সালাবাদের আবাসিক এলাকার চরম সম্প্রসারণের ফলে, ফয়সালাবাদ মহানগরীর অনেক আবাসিক উপনিবেশ এবং শহরগুলোর পাশে অবস্থিত।  গাটওয়ালা পার্কের প্রধান আকর্ষণ বিশাল সবুজ প্রাঙ্গণ যাতে শিশুদের জন্য কয়েকটি রাইড, পার্ক জুড়ে প্রবাহিত খাল, বাঁশ বন এলাকা, বড় বন এলাকা এবং দুটি হ্রদ রয়েছে। একটি হ্রদ নৌকা চালানোর জন্য ব্যবহার করা হয়, অন্যদিকে ওপর হ্রদটি অনেক কুমিরের আবাসস্থল। কুমির দিয়ে হ্রদের যথাযথ ঘেরাটোপ দূর থেকে কুমির দেখার জন্য একটি নিরাপদ এলাকা তৈরি করেছে।   ইতিহাস  যে জমিতে গাটওয়ালা বন্যপ্রানী উদ্যান অবস্থিত, সেটি পাঞ্জাব বন বিভাগের মালিকানাধীন। ১৯৮৫ সালে পাকিস্তানের তৎকালীন সরকার ফয়সালাবাদকে একটি বিভাগ ঘোষণা করে এবং অনেক উন্নয়ন প্রকল্প ঘোষণা করে। এই প্রকল্পগুলোর মধ্যে একটি ছিল গাটওয়ালার একটি বন্যপ্রাণী পার্কের উন্নয়ন। সামগ্রিক উন্নয়ন ৭ বছর সময় নেয় এবং বন্যপ্রাণী পার্কটি ১৯৯২ সালে সমস্ত সুবিধার বাস্তবায়নের মাধ্যমে সম্পন্ন হয়।   সুবিধা  গাটওয়ালা বন্যপ্রাণী উদ্যান ভ্রমণকে প্রকৃতির কাছাকাছি উপভোগ্য করে তুলতে অনেক সুবিধা দিয়ে সজ্জিত। নিম্নলিখিত বিনোদনমূলক কার্যক্রম গাটওয়ালা বন্যপ্রাণী উদ্যানে পাওয়া যায়।   প্রধান হ্রদ  এই হ্রদটি গাটওয়ালা বন্যপ্রাণী উদ্যানের উত্তর-পশ্চিম প্রান্তে অবস্থিত এবং প্রাকৃতিক হ্রদের একটি উত্তম উদাহরণ। হ্রদটি শ্যাওলা এবং টিউলিপ ফুল প্রদর্শন করে এবং এতে নৌকা চালানোও সম্ভব।   শিশুদের এলাকা  শিশুদের প্রধান আকর্ষণ উদ্যানের কেন্দ্রে অবস্থিত অঞ্চল যাতে অনেক রাইড রয়েছে, তবে, প্রাকৃতিক বন্যপ্রাণীদের আভা বজায় রাখতে কোনো ধরনের যান্ত্রিক রাইড ইনস্টল করা হয় নি।   বাঁশবাগান  গাটওয়ালা বন্যপ্রাণী উদ্যানের পূর্ব প্রান্তে প্রবাহিত স্রোতের পাশে বাঁশ বন অঞ্চল অবস্থিত। এর ঘনত্ব এবং শীতল ছায়ার কারণে গ্রীষ্মকালে এটি এক বিশেষ আকর্ষণ হয়ে উঠে।   পাখিদের অভয়ারণ্য  গাটওয়ালা বন্যপ্রাণী উদ্যানের উত্তর-পূর্ব অংশে একটি বৃহৎ আকারের পাখির অভয়ারণ্য অবস্থিত। এই অভয়ারণ্যে অনেক প্রজাতির পাখির পাশাপাশি পাকিস্তানের অন্যান্য অঞ্চলেরও কয়েকটি প্রজাতি রয়েছে।   কুমিরের ফার্ম  গাটওয়ালার উত্তর প্রান্তে উদ্যানের দর্শনার্থীরা কুমিরের একটি খামার দেখতে পারেন যা অনেক কুমিরের আবাসস্থল।   উন্মুক্ত পার্ক  গাটওয়ালা বন্যপ্রাণী উদ্যানের দক্ষিণ প্রান্তটি অনেক ফুল এবং বিরল গাছ দিয়ে সজ্জিত একটি বিশাল উন্মুক্ত স্থল। বনভোজনের জন্য আসা বা শীতের মাসগুলোতে রোদ উপভোগ করার জন্য এই পার্কটি একটি প্রধান আকর্ষণ।   তথ্যসূ্ত্র   বিষয়শ্রেণী:ফয়সালাবাদ বিষয়শ্রেণী:ফয়সালাবাদের দর্শনীয় স্থান বিষয়শ্রেণী:পাকিস্তানের চিড়িয়াখানা
স্যার রিচার্ড হেনরি ফ্রেন্ড (জন্ম: ১৮ জানুয়ারি ১৯৫৩) একজন ব্রিটিশ পদার্থবিদ, যিনি কেমব্রিজ বিশ্ববিদ্যালয়ের পদার্থবিজ্ঞানের ক্যাভেনডিশ অধ্যাপক।   শিক্ষাজীবন  ফ্রেন্ড ক্যামব্রিজের রাগবি স্কুল এবং ট্রিনিটি কলেজ থেকে শিক্ষা গ্রহণ করেন। তিনি ১৯৭৯ সালে ক্যামব্রিজের ট্রিনিটি কলেজ থেকে পিএইচডি ডিগ্রী অর্জন করেন।   গবেষণামূলক কাজ  ফ্রেন্ডের গবেষণা কার্বন ভিত্তিক অর্ধপরিবাহীগুলির পদার্থবিজ্ঞান এবং প্রকৌশল সম্পর্কিত। পলিমার-ফিল্ড-ইফেক্ট ট্রানজিস্টর, লাইট-এমিটিং ডায়োডস, ফটোভোলটাইক ডায়োডস, অপটিকালি পাম্পড ল্যাসিং এবং ডিরেক্টলি-প্রিন্টেড পলিমার ট্রানজিস্টরগুলির বিকাশ সাধনে তাঁর অবদান উল্লেখযোগ্য। তিনি জৈব পলিমার এবং আণবিক সেমিকন্ডাক্টরগুলির বৈদ্যুতিন বৈশিষ্ট্যগুলির অধ্যয়নের নেতৃত্ব দিয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৩-এ জন্ম বিষয়শ্রেণী:ব্রিটিশ পদার্থবিজ্ঞানী বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:রয়েল সোসাইটির সভ্য বিষয়শ্রেণী:নাইটস ব্যাচেলর বিষয়শ্রেণী:পলিমার বিজ্ঞানী ও প্রকৌশলী বিষয়শ্রেণী:সেন্ট জনস কলেজ, কেমব্রিজের সভ্য
গুন্ডেবয়না রামমূর্তি যাদব (২৬ অক্টোবর ১৯৪৭ – ১১ অক্টোবর ২০১৯) একজন ভারতীয় রাজনীতিবিদ ছিলেন। তিনি অন্ধ্র প্রদেশ বিধানসভার একজন বিধায়ক ছিলেন।  রাজনৈতিক জীবন গুন্ডেবয়না রামমূর্তি যাদব ১৯৯৪ সালে চালাকুর্থি বিধানসভা কেন্দ্র থেকে অন্ধ্র প্রদেশ বিধানসভার সদস্য হিসেবে নির্বাচিত হয়েছিলেন। নির্বাচনে তিনি ঐ বিধানসভা কেন্দ্রের তৎকালীন বিধায়ক কুন্ডুরু জানা রেড্ডিকে পরাজিত করেছিলেন। উল্লেখ্য, কুন্ডুরু জানা রেড্ডি পরবর্তীতে তেলেঙ্গানা রাজ্য গঠিত হবার পর তেলেঙ্গনা বিধানসভার প্রথম বিরোধীদলীয় নেতা হিসেবে দায়িত্ব পালন করেছিলেন। গুন্ডেবয়না রামমূর্তি যাদব তেলুগু দেশম পার্টির মনোনয়নে বিধায়ক হিসেবে নির্বাচিত হলেও পরবর্তীতে তিনি তেলঙ্গনা রাষ্ট্র সমিতিতে যোগদান করেছিলেন।  মৃত্যু গুন্ডেবয়না রামমূর্তি যাদব ২০১৯ সালের ১১ অক্টোবর প্রয়াত হন।  তথ্যসূত্র  বিষয়শ্রেণী:১৯৪৭-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ভারত রাষ্ট্র সমিতির রাজনীতিবিদ বিষয়শ্রেণী:অন্ধ্রপ্রদেশ বিধানসভার সদস্য
ফুটবল ক্লাব লকোমতিভ মস্কো (, ; এছাড়াও এফসি লকোমতিভ মস্কো নামে পরিচিত) হচ্ছে মস্কো ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯২২ সালে প্রতিষ্ঠিত হয়েছে। এফসি লকোমতিভ মস্কো তাদের সকল হোম ম্যাচ মস্কোর আরজেডডি এরিনায় খেলে থাকে; যার ধারণক্ষমতা হচ্ছে ২৭,৩২০। বর্তমানে এই ক্লাবের ম্যানেজারের দায়িত্ব পালন করছেন মার্কো নিকোলিচ এবং সভাপতির দায়িত্ব পালন করছেন ভ্লাদিমির লেওনচেঙ্কো। ক্রোয়েশীয় রক্ষণভাগের খেলোয়াড় ভেদ্রান চোরলুকা এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি লকোমতিভ মস্কো এপর্যন্ত ২০টি শিরোপা জয়লাভ করেছে; যার মধ্যে ৩টি রুশ প্রিমিয়ার লীগ, ৩টি রুশ জাতীয় ফুটবল লীগ এবং ১০টি রুশ কাপ শিরোপা রয়েছে।  ইতিহাস লকোমতিভ মস্কো ১৯২২ সালে কাজানকা (মস্কোভস্কায়া-কাজান্সকায়া জেডএইচ.ডি) হিসাবে প্রতিষ্ঠিত হয়েছিল। ১৯২৪ সালে ক্লাবটি মস্কো রেলওয়ের বেশ কয়েকটি লাইনের শক্তিশালী ফুটবল খেলোয়াড়দের কেওআর ("ক্লাব অফ দ্য অক্টোবর বিপ্লব") হিসাবে একত্রিত করে। ১৯৩১ সালে, এই ক্লাবটির কাজানকা (মস্কোভস্কায়া-কাজান্সকায়া জেডএইচ.ডি) নামে পুনরায় নামকরণ করা হয়েছিল এবং ১৯৩৬ সালে, শেষ বারের মতো এটির নাম "লকোমতিভ মস্কো"-এ পরিবর্তন করা হয়েছিল, যা আজ পর্যন্ত বিদ্যমান। কমিউনিস্ট শাসনামলে, লকোমতিভ মস্কো ক্লাবটি লকোমতিভ স্বেচ্ছাসেবী ক্রীড়া সংস্থার অংশ ছিল এবং রুশ রেলওয়ের মাধ্যমে সোভিয়েত পরিবহন মন্ত্রনালয়ের কাজের সাথে জড়িত ছিল।  খেলোয়াড় বর্তমান দল   অর্জন ঘরোয়া  লীগ সোভিয়েত শীর্ষ লীগ / রুশ প্রিমিয়ার লীগ চ্যাম্পিয়ন (৩): ২০০২, ২০০৪, ২০১৭–১৮ রানার-আপ (৬): ১৯৫৯, ১৯৯৫, ১৯৯৯, ২০০০, ২০০১, ২০১৮–১৯ সোভিয়েত প্রথম লীগ / রুশ জাতীয় ফুটবল লীগ চ্যাম্পিয়ন (৩): ১৯৪৭, ১৯৬৪, ১৯৭৪ রানার-আপ (২): ১৯৭১, ১৯৮৭  কাপ সোভিয়েত কাপ / রুশ কাপ চ্যাম্পিয়ন (১০): ১৯৩৬, ১৯৫৭, ১৯৯৬, ১৯৯৬–৯৭, ১৯৯৯–২০০০, ২০০০–০১, ২০০৬–০৭, ২০১৪–১৫, ২০১৬–১৭, ২০১৮–১৯ রানার-আপ (২): ১৯৮৯–৯০, ১৯৯৭–৯৮ সোভিয়েত সুপার কাপ / রুশ সুপার কাপ চ্যাম্পিয়ন (৩): ২০০৩, ২০০৫, ২০১৯ রানার-আপ (৪): ২০০৮, ২০১৫, ২০১৭, ২০১৮  আন্তর্জাতিক উয়েফা কাপ চ্যাম্পিয়নস কাপ সেমিফাইনাল (২): ১৯৯৭–৯৮, ১৯৯৮–৯৯  কমনওয়েলথ অফ ইনডিপেন্ডেন্ট স্টেটস কাপ চ্যাম্পিয়ন (১): ২০০৫  তথ্যসূত্র  বহিঃসংযোগ   Official site   Official site   Fans' Organization "UnitedSouth"   Italian Blog   বিষয়শ্রেণী:ফুটবল ক্লাব লকোমতিভ মস্কো বিষয়শ্রেণী:রাশিয়ার ফুটবল ক্লাব বিষয়শ্রেণী:১৯২২-এ প্রতিষ্ঠিত ফুটবল ক্লাব
ইসিয়াগা কামারা (; জন্ম: ২ ফেব্রুয়ারি ২০০৫) হলেন একজন গিনিয় পেশাদার ফুটবল খেলোয়াড়। তিনি বর্তমানে ফরাসি ক্লাব নিস এবং গিনি জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।   প্রারম্ভিক জীবন  ইসিয়াগা কামারা ২০০৫ সালের ২রা ফেব্রুয়ারি তারিখে গিনির কোনাক্রিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কামারা গিনি অনূর্ধ্ব-২৩ দলের হয়ে খেলার মাধ্যমে গিনির প্রতিনিধিত্ব করেছেন। কামারা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত গিনি অলিম্পিক দলে বদলি খেলোয়াড় হিসেবে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:গিনিয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ওলাঁপিক জিমনাস্ত ক্লাব নিসের খেলোয়াড় বিষয়শ্রেণী:গিনির আন্তর্জাতিক যুব ফুটবলার বিষয়শ্রেণী:গিনির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:দিজোঁ ফুটবল কোত দরের খেলোয়াড় বিষয়শ্রেণী:লিগ ১-এর খেলোয়াড়
স্ট্যানলি জর্জ থর্ন (২২ জুলাই ১৯১৮ - ২৬ নভেম্বর ২০০৭) একজন ব্রিটিশ লেবার পার্টির রাজনীতিবিদ ছিলেন।   সংসদীয় কর্মজীবন  ১৯৬৪ সালে লিভারপুল ওয়েভট্রিতে প্রতিদ্বন্দ্বিতা করার পর, থর্ন ফেব্রুয়ারী ১৯৭৪ থেকে ১৯৮৩ পর্যন্ত প্রেস্টন সাউথের সংসদ সদস্য ছিলেন এবং সীমানা পরিবর্তনের পর, ১৯৮৩ থেকে ১৯৮৭ সালে অবসর নেওয়া পর্যন্ত প্রেস্টনের পক্ষে ছিলেন। তার উত্তরসূরি ছিলেন অড্রে ওয়াইজ।   তথ্যসূত্র    টাইমস গাইড টু দ্য হাউস অফ কমন্স, টাইমস নিউজপেপারস লিমিটেড, 1983   বহিঃসংযোগ      বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:২০০৭-এ মৃত্যু বিষয়শ্রেণী:১৯১৮-এ জন্ম
ডান|থাম্ব|কাউ ট্রে – বাঁশের সেতু ডান|থাম্ব|কাউ খি – বানরের সেতু থাম্ব|ন্যাম ধিন প্রদেশে কাউ খি  কাউ খি ( বাংলা:বানরের সেতু) হল ভিয়েতনামে নদী অথবা জলপ্রপাত পারাপারের জন্য একধরনের হস্তনির্মিত বাঁশের অথবা কাঠের তৈরী মাধ্যম।World's Scariest Bridges কাউ খি বা বানরের সেতু, ভিয়েতনামি ঐতিহ্যের প্রতীক। এছাড়া এটি ল্যান কাও-এর উপন্যাস মাঙকি ব্রিজ-এর অনুপ্রেরণার উৎস ছিল।Encyclopedia of Asian-American Literature Seiwoong Oh – 2009 Page 31 "The narrative attempts to reconstruct a family history during the Vietnam War from the Vietnamese immigrant perspective. The title of the novel is worthy of note because a monkey bridge in Vietnam is a uniquely Vietnamese traditional symbol "  এটিকে এছাড়াও নারকেল সেতু (যদি নারকেল গাছ দিয়ে তৈরী হয়) অথবা বাঁশের সেতু (যদি বাঁশের তৈরী হয়) নামে ডাকা হয়ে থাকে। এসব সেতুতে হাতল থাকতে পারে আবার নাও থাকতে পারে। যারা সাধারণত এধরনের সেতু পারাপারে অভ্যস্ত নন, তাদের কাছে এটি উপর দিয়ে পার হওয়া খুবই কঠিন এবং বিপজ্জনক। আর যারা এতে অভ্যস্ত তারা সাধারণত কাঁধে ২০–৫০ কেজি ওজনের জিনিস নিয়ে সহজেই সেতু পারাপার করতে পারেন।   বন্টন  অনেকগুলো নদীর প্রবাহ থাকার কারণে এধরনের সেতু মিকং ব-দ্বীপ এলাকায় খুবই জনপ্রিয়। লাল নদীর ব-দ্বীপ উপকূলীয় এলাকায়, বিশেষ করে জিয়াও থুই, হেই হাও, ... (ন্যাম ধিন প্রদেশ) অথবা টিয়েব হেই (থাই বিন প্রদেশ)-এও পায়ে হাঁটা সেতু রয়েছে। ১৯৬০-এর পূর্বে উত্তর ভিয়েতনামে পাঁয়ে হাঁটা সেতু বেশ জনপ্রিয় ছিল।   কাউ খি পার হওয়ার প্রতিযোগিতা  কাউ খি ভিয়েতনামের প্রাচীন সংস্কৃতির অন্যতম প্রতীক। পায়ে হেঁটে ছোট সেতু পার হওয়ার আনন্দকে স্মরণ করার জন্য বর্তমানে শিল্পে অগ্রসরমাণ এলাকাগুলোতে অনেকসময় বাইসাইকেলে করে কাউ খি পার হওয়ার প্রতিযোগিতার আয়োজন করা হয়ে থাকে।  এরকম প্রতিযোগিতা ২০১৭ সালের মার্চে নি এন প্রদেশের কুয়া লু শহরেCười đau ruột với màn thi đi xe đạp qua cầu khỉ ở Nghệ An. Videoclip. Vietnamnet, 22/03/2016. Retrieved 26/03/2016. এবং একই বছর বেন ট্রে প্রদেশে অনুষ্ঠিত হয়েছিল।Chạy xe đạp qua cầu khỉ - TV BOX. Videoclip, Khu Du Lịch Lan Vương, Bến Tre, 2017. Retrieved 26/04/2018..   তথ্যসূত্র   বিষয়শ্রেণী:ভিয়েতনামের সেতু
বাগেরহাট রেলওয়ে স্টেশন বাংলাদেশের খুলনা বিভাগের বাগেরহাট জেলার একটি অব্যবহৃত রেলওয়ে স্টেশন।  ইতিহাস ১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে বাগেরহাট  রেলওয়ে স্টেশন সহ ১০ টি স্টেশন বন্ধ হয়ে গেছে।  তথ্যসূত্র  বিষয়শ্রেণী:বাগেরহাট জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
thumb|300px|টার্বো জেনারেটর বিদ্যুৎ শক্তি উৎপাদন বা তড়িৎ শক্তি উৎপাদন বা সংক্ষেপে বিদ্যুৎ উৎপাদন বা তড়িৎ উৎপাদন হচ্ছে অন্য কোন প্রাথমিক শক্তির উৎস থেকে বিদ্যুৎ শক্তি উৎপাদন করা।  ব্রিটিশ বিজ্ঞানী মাইকেল ফ্যারাডে ১৮২০ থেকে ১৮৩০ এর দশকে প্রথম বিদ্যুৎ উৎপাদনের বুনিয়াদী তত্ত্ব আবিষ্কার করেন। তাঁর আবিস্কৃত সেই প্রাথমিক তত্ত্বের উপরে ভিত্তি করেই আজো বিদ্যুৎ উৎপাদিত হয়ে আসছে - চৌম্বকক্ষেত্রের মধ্যে তারের কুন্ডলী বা তামার পাতের ঘূর্ণনের মাধ্যমে'The Institution of Engineering & Technology: Michael Faraday'।  বিদ্যুৎশক্তি উৎপাদন হলো বিদ্যুৎ ব্যবহারের সবচেয়ে প্রথম ধাপ। যেহেতু প্রকৃতিতে স্বাভাবিক উপায়ে বিদ্যুৎশক্তি পাওয়া যায় না, তাই একে ব্যবহার করতে হলে প্রথমে অন্য কোনও সহজলভ্য শক্তিকে বিদ্যুৎশক্তিতে রূপান্তরিত করে নিতে হয়। অন্যান্য ধাপগুলো হচ্ছে বিদ্যুৎ শক্তি সঞ্চারণ, বিদ্যুৎ শক্তি বিতরণ এবং বিদ্যুৎ শক্তি সঞ্চয়।  সাধারণত বিদ্যুৎশক্তি উৎপাদন কেন্দ্রে বৈদ্যুতিক উৎপাদক বা জেনারেটরের সাহায্যে বিদ্যুৎশক্তি উৎপাদিত হয়। এই জেনারেটরগুলির তাপ ইঞ্জিনে জীবাশ্ন জ্বালানি বা নিউক্লীয় ফিশন বিক্রিয়া ব্যবহৃত হয়। অনেক ক্ষেত্রে প্রবহমান জলধারা বা বায়ুর সঞ্চিত গতিশক্তিকেও বিদ্যুৎ শক্তি উৎপাদনের কাঁচামাল হিসেবে ব্যবহার করা হয়। বিদ্যুৎ শক্তি উৎপাদনে ব্যবহৃত অন্যান্য উৎসের মধ্যে রয়েছে সৌর শক্তি এবং ভূ-গর্ভে সঞ্চিত তাপ শক্তি।   তথ্যসূত্র    বহিঃসংযোগ   Electricity - A Visual Primer  Power Technologies Energy Data Book  NOW on PBS: Power Struggle   This Week in Energy (TWiEpodcast)  Electricity: From Table-top to Powerplant  The Power Sector in Lebanon via Carboun  বিষয়শ্রেণী:তড়িৎ প্রকৌশল বিষয়শ্রেণী:বিদ্যুৎ শক্তি বিষয়শ্রেণী:জীবাশ্ম জ্বালানী বিদ্যুৎ কেন্দ্র বিষয়শ্রেণী:অবকাঠামো
ওহিদুর রহমান (১৯৪৩ – ২৬ জুলাই ২০২৫) ছিলেন একজন বাংলাদেশি রাজনীতিবিদ, লেখক ও মুক্তিযোদ্ধা। তিনি ১৯৭১ সালে মুক্তিযুদ্ধে রাজশাহী অঞ্চলে ‘ওহিদুর বাহিনী’ নামে পরিচিত আঞ্চলিক গেরিলা বাহিনীর নেতৃত্ব দেন। তিনি ১৯৮৬ সালের তৃতীয় জাতীয় নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন।thumb|বীর মুক্তিযোদ্ধা ওহিদুর রহমান   জন্ম ও প্রাথমিক জীবন  ওহিদুর রহমান ১৯৪৩ সালে নওগাঁ জেলার আত্রাই উপজেলায় জন্মগ্রহণ করেন। তিনি রাজশাহী বিশ্ববিদ্যালয়ে লেখাপড়া করেন।   মুক্তিযুদ্ধকালীন ভূমিকা  ১৯৭১ সালের মার্চে বাংলাদেশের স্বাধীনতা যুদ্ধ শুরু হলে, ওহিদুর রহমান রাজশাহী অঞ্চলে একটি প্রতিরোধ বাহিনী গঠন করেন, যা পরবর্তীতে 'ওহিদুর বাহিনী' নামে পরিচিত হয়। এই বাহিনী নওগাঁ, রানীনগর, নাটোর, বগুড়াসহ প্রায় ১৪টি থানায় সক্রিয় ছিল। বাহিনীতে প্রায় ২,০০০ যোদ্ধা অংশগ্রহণ করে।   উল্লেখযোগ্য অভিযান  - সাহাগোলা রেলব্রিজ ধ্বংস করে শতাধিক পাকিস্তানি সেনা নিহত করে।   - নদীপথে দুঃসাহসী গেরিলা আক্রমণ চালানো হয়।   - ১৪ ডিসেম্বর ১৯৭১, আত্রাই থানা দখল করে স্বাধীন বাংলাদেশের পতাকা উত্তোলন করেন।   রাজনৈতিক ও কর্মজীবন  ওহিদুর রহমান লেখক ছাত্র ইউনিয়ন, ন্যাপ ভাসানী ও পূর্ব বাংলার কমিউনিস্ট পার্টির সঙ্গে জড়িত ছিলেন। তিনি ১৯৭১ সালে কমিউনিস্ট পার্টিতে যোগ দিয়ে প্রথমে আত্রাই এবং পরে রাজশাহী জেলার আঞ্চলিক মূল নেতা হিসেবে দায়িত্ব পালন করেন। মুক্তিযুদ্ধের সময় তিনি ভারতে না গিয়ে রাজশাহীর নয়টি অঞ্চলে প্রতিরোধ গড়ে তোলেন। তিনি ১৯৮৬ সালের তৃতীয় জাতীয় নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন। ১৯৯১ সালে বাংলাদেশের কমিউনিস্ট পার্টি আওয়ামী লীগের সাথে যৌথভাবে নির্বাচনে অংশ নিলে তিনি প্রার্থী হয়ে পরাজিত হন। কমিউনিস্ট পার্টি ভেঙে গেলে তিনি আওয়ামী লীগে যোগ দেন। এর পর আওয়ামী লীগে যোগ দিয়ে জুন ১৯৯৬ সালের সপ্তম জাতীয় নির্বাচনে প্রার্থী হয়েও পরাজিত হন তিনি।   গ্রন্থ  ওহিদুর রহমান মুক্তিযোদ্ধ ও চলমান রাজনীতি নিয়ে বেশ কয়েকটি প্রবন্ধ ও বইয়ের রচইতা। তার উল্লেখযোগ্য গ্রন্থের মধ্যে রয়েছে:   মুক্তি সংগ্রামে আত্রাই  গন্তব্যহীন পথে   মৃত্যু  ওহিদুর রহমান ২০২৫ সালের ২৬ জুলাই ঢাকার একটি বেসরকারি হাসপাতালে মৃত্যুবরণ করেন। মৃত্যুকালে তার বয়স ছিল ৮২ বছর।   তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:২০২৫-এ মৃত্যু বিষয়শ্রেণী:বাংলাদেশের কমিউনিস্ট পার্টির সাবেক রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নওগাঁ জেলার রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশের মুক্তিযোদ্ধা বিষয়শ্রেণী:বাংলাদেশী পুরুষ লেখক বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশের কমিউনিস্ট পার্টির রাজনীতিবিদ বিষয়শ্রেণী:নওগাঁ জেলার ব্যক্তি বিষয়শ্রেণী:সাম্যবাদী লেখক
ডান|থাম্ব|নিমজ্জিত আর্ক ঢালাই ধাতুমলের উদাহরণ ধাতুঢালাইয়ের আলোচনায় ধাতুমল  হল এক ধরনের স্ল্যাগ, বা কাচতুল্য উপাদান যা কিছু আর্ক ওয়েল্ডিং প্রক্রিয়ার উপজাত হিসাবে উৎপাদিত হয়, সুনির্দিষ্টভাবে শিল্ডেড মেটাল আর্ক ওয়েল্ডিং (যষ্টি ঢালাই নামেও পরিচিত), নিমজ্জিত আর্ক ঢালাই এবং ফ্লাক্স-কোরড আর্ক ঢালাই। যখন ধাতুমল, কঠিন শিল্ডিং উপাদান ঢালাই প্রক্রিয়ায় ব্যবহৃত হয়, ঝালাই করার স্থানের ভিতরে অথবা উপরে গলে তখন স্ল্যাগ তৈরি হয়। ঝালাইকৃত স্থানটি শীতল হওয়ার পরে ধাতুমলের অবশিষ্ট কঠিন অবস্থা হল স্ল্যাগ। Modern Welding Technology (6th Edition), Howard B. Cary& Scott Helzer, 2004,    ফ্লাক্স  ডান|থাম্ব| স্ল্য়াগ দেখিয়ে শিল্ডেড ধাতব আর্ক ওয়েল্ডিং প্রক্রিয়া ওয়েল্ডিং ফ্লাক্স হল ওয়েল্ডিং প্রক্রিয়াগুলিতে ব্যবহৃত কার্বনেট এবং সিলিকেট উপাদানের সংমিশ্রণ যা বায়ুমণ্ডলীয় গ্যাসগুলি থেকে ওয়েল্ডকে রক্ষা করার জন্য ব্যবহৃত । যখন ওয়েল্ড স্থানের তাপ প্রবাহে পৌঁছায়, ফ্লাক্স গলে যায় এবং বের হয়ে হয়। উৎপাদিত গ্যাসগুলি বায়ুমণ্ডলীয় গ্যাসকে পিছনে ঠেলে দেয়, জারণ (এবং নাইট্রোজেনের সাথে বিক্রিয়া )) প্রতিরোধ করে।  গলিত ফ্লাক্স ওয়েল্ড স্থানের মধ্যে গলিত ধাতুকে আবৃত করে। ফ্লাক্স উপাদান এমনভাবে বেছে নেওয়া হয় যাতে গলিত ফ্লাক্স / স্ল্যাগের ঘনত্ব যে ধাতুটি ঝালাই করা হবে তার ঘনত্বের তুলনায় কম থাকে, যাতে ফ্লাক্স ওয়েল্ড খানার একেবারে শীর্ষে ভেসে যায় এবং নীচে কঠিন হওয়ার জন্য খাঁটি বা প্রায় খাঁটি ধাতু ছেড়ে যায়।  গলিত ধা্তুর ভৌত বা রাসায়নিক পরিবর্তন সহ গলিত ধাতুর ধাতব বৈশিষ্টে ফ্লাক্স উপাদানগুলি অবদান রাখতে পারে।  ফ্লাক্স আবরণটি তাপীয়ভাবে ওয়েল্ডকে পৃথক করতে এবং শীতলকরণের হারকে হ্রাস করতে সহায়তা করে। ডান|থাম্ব| ফ্লাক্স-কোর আর্ক ঝালাই প্রক্রিয়া, স্ল্যাগ দেখিয়ে   অন্তর্ভুক্তি  ডান|থাম্ব| নিমজ্জিত আর্ক ওয়েল্ডিং প্রক্রিয়া, স্ল্যাগ দেখিয়ে স্ল্যাগের ক্ষেত্রগুলির জন্য কঠিন হওয়া ধাতুর মধ্যে স্থাপিত হওয়া সম্ভব, যদি এটি কোনও কারণে গলিত ধাতুর শীর্ষে না ভেসে থাকে। এগুলিকে অন্তর্ভুক্তি বলা হয় এবং একধরনের ঝালাই ত্রুটি । অন্তর্ভুক্তিগুলি পরিষ্কারের পরে পৃষ্ঠে দৃশ্যমান হতে পারে, বা ধাতুর মধ্যে সম্পূর্ণরূপে অন্তর্ভুক্ত থাকতে পারে, সে ক্ষেত্রে তারা কেবল ওয়েল্ডের এক্স-রেতে সনাক্ত করা যায়, অপসারণ করার জন্য পিষণ বা তুরপুন করার প্রয়োজন হয় (সেই অংশটি পুনরায় ঝালাইয়ের পরে) ।   প্রক্রিয়া  ডান|থাম্ব| ইলেক্ট্রোস্লাগ ঝালাই প্রক্রিয়া, স্ল্যাগ দেখিয়ে চারটি ঝালাই প্রক্রিয়া স্ল্যাগ উৎপাদন পদ্ধতিতে ফ্লাক্স ব্যবহার করে:   শিল্ডেড ধাতব আর্ক ওয়েল্ডিং, এটি এসএমএডাব্লু নামেও পরিচিত  ফ্লাক্স-কোর আর্ক ওয়েল্ডিং, এটি এফসিএডাব্লু বা এফসি হিসাবেও পরিচিত  নিমজ্জিত আর্ক ঝালাই  ইলেক্ট্রোস্ল্যাগ ঝালাই   স্ল্যাগ অপসারণ  ঝালাই প্রক্রিয়াটির পরে স্ল্যাগ ধাতুর শক্তি বা সুরক্ষায় অবদান রাখে না; এটি বর্জ্য পদার্থ। চারটি কারণে স্ল্যাগ অপসারণ প্রয়োজনীয়:   ঝালাই অঞ্চলের গুণমান পরিদর্শন করার ক্ষমতা;  নান্দনিকতা বা চাক্ষুষ উপস্থিতি;  যদি দ্বিতীয় স্তর বা ওয়েল্ডিংয়ের পাসটি প্রথমটির উপরে তৈরি করা হয়;  পেইন্ট বা তেলের মতো আবরণগুলির জন্য পৃষ্ঠটি পরিষ্কার এবং স্বচ্ছ করতে।  অপসারণ সাধারণত হস্তসাধিত বা যান্ত্রিক সরঞ্জাম ব্যবহার করে করা হয়। হস্তকৃত সরঞ্জামগুলিতে একটি ঝালাই বা কুচি করে কাটার হাতুড়ি অন্তর্ভুক্ত থাকতে পারে, যার দক্ষতার সাথে বড় আকারের স্ল্যাগ খন্ডগুলি বা তারের ব্রাশগুলি ভাঙার জন্য এক প্রান্তে সূচালো মাথা রয়েছে। যান্ত্রিক সরঞ্জামগুলিতে  কৌণিক চূর্ণনযন্ত্র সহ চূর্ণকারী চাকতি বা তারের ব্রাশের চাকা অন্তর্ভুক্ত।   আরও দেখুন    তথ্যসূত্র   বিষয়শ্রেণী:আর্ক ওয়েল্ডিং
ফিলিপ গঞ্জালেজ মারজ়েজ (জন্ম ৫ মার্চ, ১৯৪২) স্প্যানিশ আইনজীবী, অধ্যাপক এবং রাজনীতিবিদ, যিনি স্প্যানিশ সমাজতান্ত্রিক শ্রমিক পার্টির সাধারণ সম্পাদক ছিলেন (১৯৭৪ থেকে ১৯৯৭) এবং ৩ য় স্পেনের প্রধানমন্ত্রী গণতন্ত্র পুনঃস্থাপন, ১৯৮২ থেকে ১৯৯৬ সাল পর্যন্ত। তিনি আজ পর্যন্ত স্পেনের দীর্ঘতম প্রধানমন্ত্রী পদে রয়েছেন।  গঞ্জালেজ ১৯৬৪ সালে পিএসওইতে যোগদান করেন, যখন এটি ফ্রাঙ্কোস্ট স্পেন। ফ্রাঙ্কোস্ট শাসনের অধীনে নিষিদ্ধ হয়। তিনি ১৯৬৫ সালে স্যাভিলি বিশ্ববিদ্যালয় থেকে আইন ডিগ্রী লাভ করেন। ১৯৭৪ সালে, তার ২৬ তম কংগ্রেসে বিভক্ত হওয়ার পর পিএসওএর সেক্রেটারি জেনারেল গঞ্জালোকে নির্বাচিত করে। ফ্রাঙ্কোর মৃত্যুর পর এবং স্প্যানিশ সংবিধান গণতন্ত্রে, স্প্যানিশ সাধারণ নির্বাচনে পিএসও প্রার্থীকে নেতৃত্ব দেওয়ার পর গঞ্জালোজ কংগ্রেস অব ডেপুটিস (স্পেন) ডেপুটি কংগ্রেস ১৯৭৭ সাধারণ নির্বাচন, কিন্তু অ্যাডলফো সুয়ারেজ (হারিয়েছেন)।González, Felipe and সিব্রিয়ান, জুয়ান লুইস (২০০১) El future no es lo sue era  ১৯৮২ সালের সাধারণ নির্বাচনে পিএসওইউ বিজয় লাভের পর, গঞ্জালোজ তার প্রথম বেশিরভাগ সরকার গঠন করেন, তিনি ডেপুটি কংগ্রেসের ৩৫০ জন ডেপুটি সদস্যের মধ্যে ২০২ জন সমর্থন করেন এবং স্প্যানিশ সাধারণ নির্বাচন, ১৯৮৯ এবং ১৯৯৩ স্পেনীয় সাধারণ নির্বাচনে ১৯৮৬, ১৯৮৬ এবং স্প্যানিশ সাধারণ নির্বাচন, ১৯৯৩ তিনটি অতিরিক্ত জয়লাভের পর থেকে সাড়ে তিন বছরের জন্য স্পেন সরকার সাধারণ নির্বাচন. ১৯৯৬ সালে, নির্বাচন হোসে মারিয়া আজ্নর এবং পিপলস পার্টি এবং শেষবারের জন্য ডেপুটি কংগ্রেসে নির্বাচিত হন। স্প্যানিশ সাধারণ নির্বাচনে, ২০০০ সালের ২০০০ সালের সাধারণ নির্বাচনে, স্যাভিল প্রদেশের সেভিল থেকে।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পেনীয় রাজনীতিবিদ বিষয়শ্রেণী:স্পেনীয় আইনজীবী
সংযোগ ছেত্রি, এসি (২৬ জুন ১৯৮২ - ২২ এপ্রিল ২০০৩) ৯ প্যারা (স্পেশাল ফোর্সেস) -এর একজন ভারতীয় প্যারাট্রুপার ছিলেন যিনি  ভারতের সর্বোচ্চ শান্তিকালীন বীরত্বের পুরস্কার অশোক চক্রে (মরণোত্তর) ভূষিত হয়েছেন  ।    জীবনের প্রথমার্ধ  প্যারাট্রুপার সংযোগ ছেত্রির জন্ম ১৯৮২ সালের ২৬ জুন সিকিমের বুমতারে। ছেত্রি খুব অল্প বয়সেই বাবাকে হারিয়েছিলেন। তাঁকে এবং তাঁর বোন সংগীতাকে তাঁর চাচা লালন-পালন করেছিলেন।   সামরিক ক্যারিয়ার  সংযোগ ছেত্রি ১৯ বছর বয়সে ৩১ মার্চ ২০০১ -তে ৯ প্যারা (স্পেশাল ফোর্সেস) এ যোগদান করেছিলেন।  ২০০২ সালের ২২ এপ্রিল, তিনি অপারেশন সর্প বিনাশের অধীনে জম্মু ও কাশ্মীরের কাকা পর্বতে সন্ত্রাসবাদী স্থানে অভিযান চালাতে ২০ টি কমান্ডোর একটি দলকে নেতৃত্ব দিয়েছিলেন। কমান্ডোরা সন্ত্রাসীদের আস্তানাটির কাছে গিয়ে ভারী স্বয়ংক্রিয় ফায়ার শুরু করেন। তাঁর সহযোদ্ধাদের জন্য বিপদ অনুভূত হওয়ার পরে সংযোগ ১০০ গজ ক্রল করার পরে পাহাড়ের আস্তানায় হামলা চালিয়ে এক সন্ত্রাসীকে হত্যা করেছিলেন। বন্দুকের গুলিতে তিনি আঘাত সহ্য করেছিলেন এবং প্রচুর রক্তক্ষরণ হওয়া সত্ত্বেও ছেত্রি আরও একজন সন্ত্রাসীকে হত্যা করেছিলেন এবং তাঁর দলকে অবশিষ্ট সন্ত্রাসীদের কার্যকরভাবে জড়িত করার সুযোগ দিয়েছিলেন। কমান্ডো দল বাকি সমস্ত সন্ত্রাসীকে হত্যা করে। পরে চেত্রি তাঁর চোটে শহীদ হন।   অশোক চক্র পুরস্কারপ্রাপ্ত  তাঁর জাতির জন্য অসামান্য সাহস এবং আত্মত্যাগের জন্য, তিনি ভারতে সর্বোচ্চ শান্তিকালীন বীরত্বের পুরস্কার অশোক চক্রকে মরণোত্তর ভূষিত করেছিলেন।    আরও দেখুন    প্যারা (বিশেষ বাহিনী)  মোহিত শর্মা (সৈনিক)   তথ্যসূত্র   বিষয়শ্রেণী:১৯৮২-এ জন্ম বিষয়শ্রেণী:২০০৩-এ মৃত্যু বিষয়শ্রেণী:অশোক চক্র পদকপ্রাপ্ত বিষয়শ্রেণী:ভারতীয় সেনা কর্মকর্তা বিষয়শ্রেণী:অশোকচক্র
আখুন্দ বা আখুন্দ হলো ইরান, আফগানিস্তান, তাজিকিস্তান, পাকিস্তান, বাংলাদেশ এবং আজারবাইজানের ইসলামিক দেশের পণ্ডিতদের একটি ফার্সি উপাধি।  আখুন্দ এছাড়াও উল্লেখ করতে পারেন:   জায়গা    আখুন্দ, ইরান (দ্ব্যর্থতা নিরসন), ইরানের বেশ কয়েকটি স্থান   মানুষ    শিরোনাম বা প্রথম নাম    আখুন্দ দরওয়েজা (১৫৫৩-১৬৩৮), সুফি ও ইসলামী পন্ডিত, সাইয়্যেদ আলী তিরমিযীর অন্যতম খলিফা  আখুন্দ আজিজুল্লাহ মুত্তালাভি, সিন্ধুর মুসলিম ধর্মতত্ত্ববিদ, আরবি থেকে সিন্ধিতে কুরআনের অনুবাদক  আখুন্দ মোল্লা মোহাম্মদ কাশানি, ১৯ শতকের ইসলামিক রহস্যবাদী, দার্শনিক, ঋষি, শিয়া পন্ডিত   পদবি    আখুন্দ    আবদুল হক আখুন্দ, আফগানিস্তানের মাদকবিরোধী উপ-স্বরাষ্ট্রমন্ত্রী  হাজী আখন্দ, হাজি মুল্লার উপাধি 'আলি-আকবর শাহামিরজাদি, বাহাই ধর্মের প্রতিষ্ঠাতা বাহাউল্লাহর প্রখ্যাত অনুসারী  হাসান আখুন্দ, ২০২১ সাল থেকে আফগানিস্তানের ইসলামিক আমিরাতের প্রধানমন্ত্রী  মোহাম্মদ ইসা আখুন্দ, আফগানিস্তানের খনিজ ও পেট্রোলিয়াম মন্ত্রী  মোল্লা শিরিন আখুন্দ, কাবুল, আফগানিস্তানের গভর্নর  ওবায়দুল্লাহ আখুন্দ (সি. ১৯৬৮ - ২০১০), আফগানিস্তানে তালেবান সরকারের অধীনে প্রতিরক্ষা মন্ত্রী   আখন্দ    ইমরান মুহাম্মদ আখুন, পাকিস্তানি গিটারিস্ট, সঙ্গীত সুরকার গীতিকার
হাইসাম বিন তারিক আল সাইদ (; জন্ম: ১৩ অক্টোবর ১৯৫৪)Rulers ওমানের বর্তমান সুলতান। ২০২০ সালের ১১ জানুয়ারি তিনি তার চাচাত ভাই কাবুস বিন সাইদের উত্তরসুরি হিসেবে শাসনভার লাভ করেন। ইতিপূর্বে তিনি দেশটির ঐতিহ্য ও সংস্কৃতি মন্ত্রী হিসেবে দায়িত্বপালন করেছেন।Appointing a Minister of Heritage and Culture, Royal Decree No11/2002, issued on 14 February 2002, published in issue 713 of the Official Gazette  জীবনী হাইসাম বিন তারিক ওমানের রাজপরিবার আল সাইদের সদস্য। ১৯৭৯ সালে তিনি অক্সফোর্ড বিশ্ববিদ্যালয় থেকে ফরেন সার্ভিস প্রোগ্রামে স্নাতক হন। হাইসামের বাবা তারিক বিন তাইমুর ছিলেন সুলতান তাইমুর বিন ফয়সালের (শাসনকাল ১৯১৩-১৯৩২) পুত্র। তার ভাই আসাদ বিন তারিক বিন তাইমুর আল সাইদ ডেপুটি প্রধানমন্ত্রী।   ভূমিকা ১৯৮০ এর দশকে তিনি ওমান ফুটবল এসোসিয়েশনের প্রথম প্রধান হন। তিনি একজন ক্রীড়া পৃষ্ঠপোষক হিসেবে পরিচিত। ১৯৮৬ থেকে ১৯৯৪ সাল পর্যন্ত তিনি ওমানের পররাষ্ট্র মন্ত্রণালয়ের আন্ডার সেক্রেটারি হিসেবে দায়িত্ব পালন করেছেন এবং পরবর্তীতে সেক্রেটারি জেনারেল হিসেবে ১৯৯৪ থেকে ২০০২ সাল পর্যন্ত দায়িত্বপালন করেছেন। ১৯৯০ এর দশকের মধ্যভাগে তিনি ঐতিহ্য ও সংস্কৃতি মন্ত্রী হিসেবে নিয়োগ পেয়েছেন।  ক্ষমতালাভ সাবেক সুলতান ও চাচাত ভাই সুলতান কাবুস বিন সাইদ আল সাইদ ২০২০ সালের ১০ জানুয়ারি মৃত্যুবরণ করেন। হাইসাম বিন তারিক পরের দিন ১১ জানুয়ারি দেশটির সুলতান হিসেবে শপথ নেন। সুলতান কাবুস বিন সাইদ নিজের উত্তরসুরির নাম কাগজে লিখে রেখে যান। সে অনুযায়ী হাইসাম বিন তারিক আল সাইদকে দেশটির নতুন সুলতান ঘোষণা করা হয়।  বংশলতিকা  তথ্যসূত্র  বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ওমানের সুলতান বিষয়শ্রেণী:মুসলিম রাজশাসক বিষয়শ্রেণী:আল সাইদ রাজংশ বিষয়শ্রেণী:ওমানের মন্ত্রী বিষয়শ্রেণী:অক্সফোর্ড বিশ্ববিদ্যালয়ের সাবেক শিক্ষার্থী বিষয়শ্রেণী:২০শ শতাব্দীর আরব ব্যক্তি বিষয়শ্রেণী:১৯৫৫-এ জন্ম বিষয়শ্রেণী:প্রধানমন্ত্রীর সন্তান